RÁMCOVÁ ZMLUVA
uzavretá v súlade s § 269 ods. 2 zák. č. 513/1991 Zb. Obchodný zákonník v platnom znení
Článok 1. Zmluvné strany

1.1 Objednávateľ:
Mesto Humenné

Sídlo:


Kukorelliho 34, 066 28 Humenné 

Štatutárny orgán:
PhDr. Ing. Miloš Meričko 


IČO:


00323021

DIČ:


2021232598

Bankové spojenie:
Prima banka Slovensko, a.s.

IBAN: 


SK75 5600 0000 0042 1099 3002

Telefón:

+421 57 7863 218

e-mail:


msu@humenne.sk

(ďalej len „objednávateľ“)

1.2 Poskytovateľ:
...........................
Sídlo:


...........................
Štatutárny orgán:
...........................
Zápis v registri:

...........................
IČO:        

...........................
DIČ:


...........................
IČ DPH:                        
...........................
Bankové spojenie:
...........................
IBAN:             

...........................
Telefón:

...........................
e-mail:


...........................
(ďalej len „poskytovateľ“)


(ďalej spolu aj „zmluvné strany“)
Článok 2. Predmet zmluvy
2.1 Predmetom tejto zmluvy je poskytovanie služieb spojených s prevádzkou a servisom kuchynských výťahov v počte 10ks. Poskytovateľ sa zaväzuje vykonávať činnosti za účelom udržiavania dobrého technického stavu, bezpečnosti a prevádzkyschopnosti výťahov špecifikovaných v tejto zmluve v súlade s platnými normami a aktuálne platnou legislatívou. Ide o tieto činnosti:

· Odborné skúšky v zmysle vyhlášky č.508/2009 v rozsahu STN 27 4002

· Odborné prehliadky v zmysle vyhlášky č.508/2009 v rozsahu STN 27 4002

· Medziobdobné prehliadky v rozsahu STN 27 4002

· Školenie a zacvičenie dozorcov výťahov

· Údržby a bežné opravy výťahov s výnimkou stredných a generálnych opráv, odstraňovanie zistených nedostatkov pri odborných prehliadkach a skúškach vrátane poškodení neodbornou manipuláciou

· Pohotovosť a vyslobodenie osôb uviaznutých v kabíne výťahu

· Odstraňovania porúch väčšieho rozsahu
· Plánované opravy väčšieho rozsahu

· Opravy v dôsledku úmyselného poškodenia zariadenia, znečistenia alebo odstránenia častí zariadenia
· Účasť pri úradnej skúške.
2.2 Službami v rámci paušálu (cena za 3 mesiace) sa na účely tejto zmluvy rozumejú nasledovné činnosť: 
a) odborné prehliadky (každé 3 mesiace), medziobdobné prehliadky,

b) bežná údržba – mazanie výťahu na všetkých mazacích miestach, doplnenie a výmeny oleja v prevodovkách a motoroch výťahových strojov, nastavenie bŕzd, koncových spínačov, dverných uzávierok, šachtových dverí, axiálneho ložiska prevodovky, doplnenie signálnych žiaroviek, oprava osvetlenia strojovne, výmena kontaktov stýkača (1 x za mesiac),

c) pohotovosť a vyslobodenie osôb uviaznutých v kabíne výťahu,

d) odstránenie nedostatkov zistených pri prehliadkach a skúškach,

e) cestovné náklady na vyššie uvedené činnosti.
2.3 Službami nad rámec paušálu sa na účely tejto zmluvy rozumejú nasledovné činnosť: 
a) odborné skúšky (každé 3 resp. 6 rokov podľa druhu výťahu),

b) školenie a zacvičenie dozorcov výťahov, vystavenie dokladov,

c) opravy v dôsledku úmyselného poškodenia zariadenia, znečistenia alebo odstránenia častí zariadenia,

d) účasť pri úradne skúške.

2.4 Službami nad rámec paušálu sa na účely tejto zmluvy rozumejú tiež: 
a) odstránenie porúch väčšieho rozsahu,

b) plánované opravy väčšieho rozsahu.

Článok 3. Termín a miesto plnenia

3.1 Poskytovateľ sa zaväzuje, že predmet zmluvy podľa článku 2, dodá objednávateľovi v termínoch uvedených v prílohe č.1 k tejto zmluve.
3.2 Poskytovateľ splní predmet zmluvy v mieste plnenia podľa prílohy č.1 tejto zmluvy.

Článok 4. Spolupôsobenie a záväzky zmluvných strán
4.1 Objednávateľ sa zaväzuje, že dokončené práce prevezme, zaplatí za práce dohodnutú cenu a poskytne poskytovateľovi dojednané spolupôsobenie.

4.3 Objednávateľ sa zaväzuje, že poskytne poskytovateľovi spolupôsobenie, spočívajúce najmä v sprístupnení priestorov.
4.4 Objednávateľ požiadavky na služby podľa článku 2, bodu 2.3 nahlási telefonicky na telefón poskytovateľa: ......................................... 

Článok 5. Cena a platobné podmienky

5.1 Zmluvné strany sa dohodli, že cena za poskytnuté služby podľa článku 2 nesmie byť vyššia ako ceny poskytovateľa v zmysle Prílohy č.1, ktorá je neoddeliteľnou súčasťou tejto zmluvy.
5.2 Cena za materiál bude fakturovaná na základe aktuálnych cenníkov dodávateľov materiálu, ktorý predloží poskytovateľ. Finančný limit na dodanie materiálu je 500,-€ počas platnosti zmluvy.
5.3 Cena za plánované opravy a opravy väčšieho rozsahu budú dohodnuté na základe predloženej ponuky poskytovateľa. Pred realizáciou objednávateľ vystaví poskytovateľovi objednávku.
5.4 Poskytovateľ vystaví faktúru najskôr k prvému dňu kalendárneho mesiaca nasledujúceho po mesiaci, v ktorom sa služby poskytli. Splatnosť faktúr je 30 dní odo dňa ich doručenia objednávateľovi. Faktúra – daňový doklad musí obsahovať všetky náležitosti stanovené platnými právnymi predpismi.
Faktúru za služby podľa bodu 2.2 vystaví poskytovateľ po skončení štvrťroka s paušálnou sumou za služby podľa prílohy č.1 tejto zmluvy.

Faktúru za služby podľa bodu 2.3 vystaví poskytovateľ na základe použitého resp. spotrebovaného materiálu, skutočne vykonaných a ukončených prác v príslušnom štvrťroku a podľa cien a sadzieb uvedených v prílohe č.1 tejto zmluvy.

Faktúru za služby podľa bodu 2.4 vystaví poskytovateľ na základe vystavenej objednávky po vykonaní a prevzatí prác objednávateľom.
5.5 Faktúra je uhradená dňom pripísania príslušnej fakturovanej čiastky na účet dodávateľa uvedený vo faktúre a v článku 1.2 tejto zmluvy.
5.6 Zmluvné strany nemajú právo jednostranne započítať voči druhému účastníkovi akékoľvek peňažné pohľadávky bez písomného alebo ústneho súhlasu druhej zmluvnej strany. Zmluvné strany taktiež nemajú právo bez písomného súhlasu druhej zmluvnej strany postúpiť na tretiu osobu akékoľvek peňažné pohľadávky voči druhej zmluvnej strane.
Článok 6. Zodpovednosť za vady, záruka

6.1 Poskytovateľ zodpovedá za riadne a včasné plnenie záväzkov vyplývajúcich z tejto zmluvy.

6.2 Poskytovateľ poskytuje objednávateľovi na poskytnuté práce záruku 24 mesiacov odo dňa vykonania prác
6.3 Zodpovednosť poskytovateľa za spôsobenú škodu pri plnení predmetu zmluvy je krytá poistením.

6.4. V prípade dodania náhradného dielu bude poskytnutá záruka na náhradný diel v dĺžke trvania stanovenej platnou legislatívou alebo výrobcom ku dňu dodania.
Článok 7. Zmluvné pokuty

7.1 Ak dodávateľ nesplní svoj záväzok dodať služby v dohodnutom termíne, zaplatí poskytovateľovi pokutu vo výške 0,05% z dohodnutej ceny diela za každý deň omeškania.

7.2 Poskytovateľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 6.5 zmluvy.

7.3 Ak objednávateľ je v omeškaní so splnením peňažného záväzku, alebo jej časti, je povinný zaplatiť poskytovateľovi úroky z omeškania vo výške 0,05% z nezaplatenej sumy za každý deň meškania.

Článok 8. Doba platnosti
8.1 Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni zverejnenia na webovom sídle objednávateľa. 
8.2 Zmluva sa uzatvára na dobu určitú od 1.4.2022 do 31.3.2025 alebo do vyčerpania finančného limitu podľa prílohy č.1 tejto zmluvy podľa toho, čo nastane skôr. 
8.3 Každá zo strán môže zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je tri mesiace a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

Článok 9. Záverečné ustanovenia

9.1 Túto zmluvu je možné meniť len písomnou formou.

9.2 Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.

9.3 Zmluva je vypracovaná v 3 rovnopisoch, z ktorých objednávateľ obdrží 2 vyhotovenia a dodávateľ 1 vyhotovenie.

9.4 Neoddeliteľnou súčasťou tejto zmluvy je príloha č.1.
9.5 Zmluvné strany prehlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.
V ......................... dňa ...........................

V Humennom dňa .............................
Poskytovateľ:





Objednávateľ:     
 ................................................
 ..............................................
PhDr. Ing. Miloš Meričko
primátor mesta Humenné

